**SCGC จับมือ LION เดินหน้าบรรจุภัณฑ์รักษ์โลกด้วยกรีนโซลูชันจาก SCGC Green Polymer ล่าสุด เปิดตัวบรรจุภัณฑ์รุ่นน้ำหนักเบาพิเศษของ ไลปอน เอฟ โปร และ โชกุบุสซึ ลดการใช้วัสดุ และลดการปล่อยก๊าซเรือนกระจก**

กรุงเทพ – 6 ธันวาคม 2566 : เอสซีจี เคมิคอลส์ หรือ SCGC ผู้นำตลาดเคมีภัณฑ์ครบวงจรระดับภูมิภาค และผู้นำธุรกิจเศรษฐกิจหมุนเวียนที่มุ่งสร้างการเติบโตทางธุรกิจควบคู่กับความยั่งยืน ร่วมกับ ไลอ้อน (ประเทศไทย) **เปิดตัวบรรจุภัณฑ์รุ่นน้ำหนักเบาพิเศษ ผลิตจากนวัตกรรมและโซลูชันของ** **SCGC GREEN POLYMERTM ด้วยเทคโนโลยี SMX™ สำหรับผลิตภัณฑ์ล้างจาน ไลปอน เอฟ (Lipon F) โปร (Pro) และ ผลิตภัณฑ์ครีมอาบน้ำ โชกุบุสซึ โมโนกาตาริ (Shokubutsu Monogatari) สามารถลดน้ำหนักบรรจุภัณฑ์ได้สูงสุดถึง 12%** โดยยังคงคุณสมบัติที่ดีของบรรจุภัณฑ์ไว้อย่างครบถ้วน ช่วยลดการใช้วัสดุตามหลักเศรษฐกิจหมุนเวียน และลดการปล่อยก๊าซเรือนกระจกสู่ชั้นบรรยากาศตามทิศทาง Low Waste และ Low Carbon โดยขณะนี้ ไลอ้อน ได้วางจำหน่ายผลิตภัณฑ์ด้วยบรรจุภัณฑ์รักษ์โลกทุกช่องทางการจำหน่ายแล้ว

การพัฒนาบรรจุภัณฑ์ที่เป็นมิตรต่อสิ่งแวดล้อมในครั้งนี้ ทีมวิจัยและพัฒนาของ SCGC ได้นำ**นวัตกรรมโปรแกรมจำลองการทดสอบ (Simulation for Evaluation)** ในการออกแบบบรรจุภัณฑ์ต้นแบบ ช่วยให้ลดการเกิดของเสีย และลดระยะเวลาในการพัฒนาและทดลอง สามารถพัฒนาบรรจุภัณฑ์ได้รวดเร็วมากยิ่งขึ้น พร้อมทั้งความเชี่ยวชาญด้าน**นวัตกรรมพลาสติกรักษ์โลก จาก SCGC GREEN POLYMERTM** ประกอบด้วย 4 โซลูชันหลัก ได้แก่ การลดใช้ทรัพยากร (Reduce) การออกแบบเพื่อให้รีไซเคิลได้ (Recyclable) การนำกลับมาใช้ใหม่ (Recycle) และการใช้ทรัพยากรหมุนเวียน (Renewable)

**ทั้งนี้ SCGC และ ไลอ้อน (ประเทศไทย)** ได้ร่วมกันพัฒนาบรรจุภัณฑ์เพื่อความยั่งยืนมาอย่างต่อเนื่อง โดยที่ผ่านมาได้นำร่องเปลี่ยนบรรจุภัณฑ์ซักผ้าชนิดน้ำ “เปา” จากนวัตกรรมพลาสติกรีไซเคิลคุณภาพสูงชนิดไร้กลิ่น (High Quality Odorless PCR) เป็นครั้งแรกในประเทศไทย และได้พัฒนาบรรจุภัณฑ์ชนิดถุงเติมสำหรับครีมอาบน้ำ โชกุบุสซึ โมโนกาตาริ ให้สามารถรีไซเคิลได้ง่ายขึ้น

ข้อมูลเพิ่มเติม <https://www.scgchemicals.com> และ <https://www.lion.co.th/>